**DĖL ROKIŠKIO RAJONO SAVIVALDYBĖS TARYBOS 2018 M. BIRŽELIO 29 D. SPRENDIMO NR. TS-175 „DĖL ROKIŠKIO RAJONO SAVIVALDYBĖS BŪSTŲ IR SOCIALINIŲ BŪSTŲ NUOMOS MOKESČIO DYDŽIO PATVIRTINIMO“ DALINIO PAKEITIMO**

2019 m. balandžio 26 d. Nr. TS-

Rokiškis

 Vadovaudamasi Lietuvos Respublikos vietos savivaldos 16 straipsnio 2 dalies 31 punktu, 18 straipsnio 1 dalimi, Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 5 punktu, 21 straipsniu, Lietuvos Respublikos Vyriausybės 2014 m. gruodžio 23 d. nutarimu Nr. 1487 patvirtinta Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, Rokiškio rajono savivaldybės tarybos 2015 m. kovo 27 d. sprendimu Nr. TS-81 „Dėl Rokiškio rajono savivaldybės būsto ir socialinio būsto nuomos mokesčio dydžio ir jo keitimo bei būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos nustatymo“, Rokiškio rajono savivaldybės taryba nusprendžia:

1. Iš dalies pakeisti Rokiškio rajono savivaldybės tarybos 2018 m birželio 29 d. tarybos sprendimu Nr. TS-175 „Dėl Rokiškio rajono savivaldybės būstų ir socialinių būstų nuomos mokesčio dydžio patvirtinimo“ patvirtintą socialinio būsto nuomos mokestį, apskaičiuotą konkrečiam būstui ir dalyje „Rokiškio miesto seniūnija“ įrašyti:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Eil. Nr. | Miestas / gyvenvietė | Gatvė | Namo Nr. | Buto Nr. | Plotas, kv. m  | Pataisos koeficientas, R | Apskaičiuotas nuomos mokestis, Eur/ mėn. | “ |
| 11 | Rokiškio m. | Aušros g. | 26 | 12 | 29,48 | 1 | 7,56 |

1. 1 punkte nurodytą socialinio būsto nuomos mokesčio dydį socialiniam būstui taikyti nuo 2019 m. gegužės 1 d.
2. Paskelbti šį sprendimą Rokiškio rajono savivaldybės interneto svetainėje.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Ernesta Jančienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2018 M. BIRŽELIO 29 D. SPRENDIMO NR. TS-175 „DĖL ROKIŠKIO RAJONO SAVIVALDYBĖS BŪSTŲ IR SOCIALINIŲ BŪSTŲ NUOMOS MOKESČIO DYDŽIO PATVIRTINIMO“ DALINIO PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.** Vadovaujantis teisės aktais patvirtinti perskaičiuotą socialinio būsto, esančio Aušros g. 26-12, Rokiškio m., nuomos mokesčio dydį.

 **Šiuo metu esantis teisinis reglamentavimas.** Lietuvos Respublikos paramos būstui įsigyti ar išsinuomoti įstatymas, 2015 m. kovo 27 d. Rokiškio rajono savivaldybės tarybos sprendimas Nr. TS-81 „Dėl Rokiškio rajono savivaldybės būsto ir socialinio būsto nuomos mokesčio dydžio ir jo keitimo ir permokėtų kompensacijų grąžinimo tvarkos nustatymo“.

 **Sprendimo projekto esmė.** Lietuvos Respublikos paramos būstui įsigyti ar išsinuomoti įstatymo (toliau – įstatymas) 4 straipsnio 5 dalies 5 punkte nustatyta, kad savivaldybės taryba priima sprendimą dėl savivaldybės būsto ir socialinio būsto nuomos mokesčių dydžio ir jo keitimo. Įstatymo 21 straipsnio 1 dalyje nustatyta, kad savivaldybės taryba, vadovaudamasi Vyriausybės patvirtinta savivaldybės būsto, socialinio būsto nuomos mokesčių ir būsto nuomos ar išperkamosios nuomos mokesčių dalies kompensacijos dydžio apskaičiavimo metodika (toliau – metodika), nustato socialinio būsto ir savivaldybės būsto nuomos mokesčio dydį.

 Savivaldybės būstų ir socialinių būstų nuomos mokesčio dydžiai buvo patvirtinti 2018 m. birželio 29 d. sprendimu Nr. TS-175 „Dėl Rokiškio rajono savivaldybės būstų ir socialinių būstų nuomos mokesčio dydžio patvirtinimo“ ir iš dalies pakeisti tarybos 2018 m. spalio 26 d. sprendimu Nr. TS-240 „ Dėl Rokiškio rajono savivaldybės tarybos 2018 m. birželio 29 d. sprendimo Nr. TS-175 „Dėl Rokiškio rajono savivaldybės būstų ir socialinių būstų nuomos mokesčio dydžio patvirtinimo“ dalinio pakeitimo“, tarybos 2019 m. vasario 20 d. sprendimu Nr. TS-28 „ Dėl Rokiškio rajono savivaldybės tarybos 2018 m. birželio 29 d. sprendimo Nr. TS-175 „Dėl Rokiškio rajono savivaldybės būstų ir socialinių būstų nuomos mokesčio dydžio patvirtinimo“ dalinio pakeitimo“ ir tarybos 2019 m. kovo 29 d. sprendimu Nr. TS-56 „ Dėl Rokiškio rajono savivaldybės tarybos 2018 m. birželio 29 d. sprendimo Nr. TS-175 „Dėl Rokiškio rajono savivaldybės būstų ir socialinių būstų nuomos mokesčio dydžio patvirtinimo“ dalinio pakeitimo“.

 Nuomos mokesčio dydis skaičiuojamas vadovaujantis metodika ir atsižvelgiant į savivaldybės tarybos patvirtintą rinkos pataisos koeficientą.

 Socialinis būstas, esantis Aušros g. 26-12, Rokiškio m., buvo nuomojamas asmeniui, kurio deklaruotas turtas (įskaitant ir gautas pajamas) už praėjusius kalendorinius metus daugiau kaip 25 procentais viršijo Vyriausybės nustatytus dydžius, todėl skaičiuojant šio socialinio būsto nuomos mokesčio dydį buvo taikomas rinkos pataisos koeficientas R=1,5.

 Atsižvelgiant į tai, kad nuomos sutartis dėl socialinio būsto, esančio Aušros g. 26-12, Rokiškio m., su nuomininku yra nutraukta ir socialinis būstas bus išnuomotas asmeniui, įrašytam į asmenų ir šeimų, turinčių teisę į paramą būstui išsinuomoti, sąrašą ir kurio deklaruotas turtas (įskaitant ir gautas pajamas) už praėjusius kalendorinius metus neviršija Vyriausybės nustatytų dydžių, perskaičiuotas socialinio būsto nuomos mokesčio dydis, taikant pataisos koeficientą – 1.

 **Galimos pasekmės, priėmus siūlomą tarybos sprendimo projektą:**

**teigiamos** – bus vykdomos teisės aktuose nustatytos nuostatos;

**neigiamos** – sumažės gaunamos pajamos už būsto nuomą.

 **Kokia sprendimo nauda Rokiškio rajono gyventojams.**

Rokiškio rajono gyventojams naudos nebus.

 **Finansavimo šaltiniai ir lėšų poreikis**.

# Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Ernesta Jančienė